L 256/18 Den Europæiske Unions Tidende 22.9.2012 KOMMISSIONENS GENNEMFØRELSESFORORDNING (EU) Nr. 865/2012 af 21. september 2012 om ændring af forordning (EF) nr. 867/2008 om gennemførelsesbestemmelser til Rådets forordning (EF) nr. 1234/2007, for så vidt angår erhvervsorganisationer i olivensektoren og deres arbejdsprogrammer og finansiering EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugs- produkter og om særlige bestemmelser for visse landbrugspro- dukter (fusionsmarkedsordningen) (!), særlig artikel 103, stk. 2, tredje afsnit, sammenholdt med artikel 4, og ud fra følgende betragtninger: (1) — Ifølge artikel 11 i Kommissionens forordning (EF) nr. 867/2008 (?) kan erhvervsorganisationer i olivensektoren mod at stille en sikkerhed modtage et forskud på højst 90 % af de årlige støtteberettigede udgifter. Med henblik herpå udbetaler medlemsstaten en første rate inden udgangen af den måned, der følger efter starten på hvert års gennemførelse af arbejdsprogrammet. (2) — Denne bestemmelse, som har til formål at sikre en hurtig iværksættelse af arbejdet, har imidlertid ikke haft den ønskede virkning i Grækenland på grund af den økonomiske krise. Således har visse erhvervsorganisatio- ner, der som følge af krisen har været forhindret i at stille den sikkerhed, der er fastsat i artikel 11, stk. 4, i forord- ning (EF) nr. 867/2008, ikke kunnet modtage forskuddet, jf. samme artikels stk. 2, og har derfor ikke iværksat deres programmer for perioden 2012-2015. (3) — Under disse omstændigheder er det hensigtsmæssigt at give medlemsstaten mulighed for undtagelsesvis at udbe- tale den første rate af det forskud, der er fastsat i artikel 11, stk. 2, første afsnit, i forordning (EF) nr. 867/2008, indtil den 30. september 2012, for således at gøre det muligt for støttemodtagerne at genanvende den sikkerhed, der er stillet for de foregående arbejds- programmer og som i mellemtiden er frigivet, forudsat at alle de relevante betingelser er opfyldt. (4) — Forordning (EF) nr. 867/2008 bør derfor ændres i over- ensstemmelse hermed. (5) — For at gøre foranstaltningen mere effektiv bør denne forordning træde i kraft dagen efter offentliggørelsen i Den Europæiske Unions Tidende. (6) — Foranstaltningerne i denne forordning er i overensstem- melse med udtalelse fra Forvaltningskomitéen for Den Fælles Markedsordning for Landbrugsprodukter — VEDTAGET DENNE FORORDNING: Artikel 1 I artikel 11, stk. 2, i forordning (EF) nr. 867/2008 tilføjes følgende afsnit: »Uanset første afsnit kan Grækenland for første års gennem- førelse af det godkendte arbejdsprogram for perioden 2012- 2015 før den 30. september 2012 udbetale til de berørte erhvervsorganisationer en første rate svarende til halvdelen af det i stk. 1 omhandlede beløb.« Artikel 2 Denne afgørelse træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 21. september 2012. ()) EUT L 299 af 16.11.2007, s. 1. (?) EUT L 237 af 4.9.2008, s. 5. På Kommissionens vegne José Manuel BARROSO Formand